
REPUBLIKA HRVATSKA
TRGOVAČKI SUD U ZADRU
STALNA SLUŽBA U ŠIBENIKU


R E P U B L I K A    H R V A T S K A 

Z A K L J U Č A K

Trgovački sud u Zadru, Stalna služba u Šibeniku, OIB 39670464653, po stečajnom sucu Terezija Goreta, u stečajnom postupku nad stečajnim dužnikom SANABILIS d.o.o. Šibenik, Kralja Zvonimira 241A, OIB: 20604534251, zastupan po stečajnom upravitelju Radojka Danek, dipl. ekonomistu iz Šibenika, dana 31. svibnja  2017. godine

z a k l j u č i o   j e

I. U stečajnom postupku koji se vodi nad stečajnim dužnikom SANABILIS d.o.o. Šibenik, Kralja Zvonimira 241A, OIB: 20604534251, određuje se prvo ročište za javnu dražbu, koje će se održati pred stečajnim sucem u sobi broj 212 Trgovačkog suda u Zadru, Stalne službe u Šibeniku, Šibenik, Stjepana Radića 81 


dana 29. lipnja 2017 godine s početkom u 11.30 sati.


II. Na navedenom ročištu prodavat će se nekretnine u vlasništvu stečajnog dužnika, uz odgovarajuću primjenu pravila o ovrsi i to na: 

1. nekretnine:

· nekretnina upisana u ZU 3114 K.O. Vrulje Bilice, Kuća I dvor I to:
Druge etaže (poduložak 2) navedene nekretnine koja se nalazi u prizemlju i katu, a koja je u naravni poslovni prostor 2 (P2), koji se sastoji od: stepenica sa podestom, spremišta, wc-a, poslovnog prostora, poslovnog prostora, spremišta, dvorišta, stepenica sa podestom (I. kat), sanitarnih čvorova (I. kat), sanitarnih čvorova (I.kat), ukupne površine 227,66 m2, što čini 19/100 ili 19,13% dijela vlasništva, po cijeni od 429.394,00 EUR, u kunskoj protuvrijednosti po srednjem tečaju na dan uplate
· treće etaže (poduložak 3) navedene nekretnine koja se nalazi na katu, a koja je u naravi poslovni prostor 3 (P3) koji se sastoji od: stepenica sa podestom, poslovnog prostora, ureda, dvorišta, ukupne površine 317,58 m2, što čini 26,68 % ili 27/100 dijela vlasništva, po cijeni od 601.247,00 EUR, u kunskoj protuvrijednosti, po srednjem tečaju na dan uplate
· pete etaže (poduložak 5) navedene nekretnine koja se nalazi na katu, a koja je u naravi poslovni prostor 4 (P4), koji se sastoji od: kupaonica, ureda, hodnika, ureda, ureda, ureda, ukupne površine 121,67 m2, što čini 10,22% ili 10/100 dijela vlasništva, po cijeni od 231.738,00 EUR, u kunskoj protuvrijednosti, po srednjem tečaju na dan uplate


III. Ročište će se održati i kad na njemu sudjeluje samo jedan ponuditelj.

IV. Rok od objave ovog zaključka na e-oglasnoj ploči Trgovačkog suda u Zadru do prodaje iznosi najmanje 15 dana.

V. Ovaj zaključak o prodaji objavit će se na e-oglasnoj ploči Trgovačkog suda u Zadru, dok će se oglas o javnoj dražbi sa svim uvjetima prodaje objaviti na web stranicama Visokog trgovačkog suda Republike Hrvatske (www.sudačka mreža.hr stečaj ili na www.vts.hr u rubrici "web stečaj", na web stranici Hrvatske gospodarske komore, te na web stranici Trgovačkog suda u Zadru.
	
VI. Ovlašćuje se stečajni upravitelj da isto objavi u sredstvima javnog inforimiranja na svoj trošak, odnosno da o zaključku obavijeste osobe koje se bave posredovanje pri prodaji nekretnina.

VII. UVJETI PRODAJE

1. Pravo sudjelovanja na usmenoj javnoj dražbi imaju sve domaće pravne i fizičke osobe kao i inozemne osobe pod zakonskim uvjetima, a koje su prethodno uplatile jamčevinu i dostavile dokaz o uplati jamčevine te podnijele prijavu za nadmetanje. Prijava za nadmetanje mora sadržavati sve bitne podatke o natjecatelju (ime i prezime, odnosno naziv, adresu, sjedište, br. pošte, OIB za fizičke osobe, matični broj iz sudskog registra i OIB za pravne osobe i broj telefona) i točnu oznaku predmeta kupnje.

2. Prodaja se obavlja po načelu "viđeno-kupljeno", te se naknadne pritužbe isključuju.

3. Prijava za nadmetanje i dokaz o uplati jamčevine po ovom oglasu moraju pristići stečajnom upravitelju RADOJKA DANEK, Šibenik, Petra Preradovića 6, na broj 9ST- 212/2011, sa naznakom „PONUDA - NE OTVARATI” najkasnije do 16. lipnja 2017. godine. u 15,00 sati, a jamčevina iznosi 10% od početnih cijena navedenih u točki II.

4. Uplatu jamčevine će kupac izvršiti na žiro račun stečajnog dužnika otvoren kod JADRANSKE BANKE d.d., broj žiro računa HR9624110061320000258.

5. Punomoćnici ponuditelja mogu sudjelovati na dražbi samo uz ovjerenu specijalnu punomoć.

6. Uplatitelju čija ponuda ne bude prihvaćena, uplaćena svota osiguranja odnosno bankarska garancija vratit će se odmah nakon zaključenja javne dražbe, dok uplatitelju jamčevine koji odustane od ponude jamčevina neće biti vraćena.

7. Kupac nekretnine dužan je uplatiti razliku između jamčevine i postignute kupoprodajne cijene u roku od 15 dana od pravomoćnosti rješenja o dosudi na račun dužnika otvoren kod JADRANSKE BANKE d.d., broj žiro računa HR9624110061320000258.

8. Ako kupac u tom roku ne položi kupovninu, sud će posebnim rješenjem prodaju oglasiti nevažećom i odrediti novu prodaju uz uvjete određene za prodaju koja je oglašena nevažećom, a iz položene jamčevine namirit će se troškovi nove prodaje i naknaditi razlika između kupovnine postignute na prijašnjoj prodaji i novoj prodaji.

9. Nekretnine će se rješenjem o dosudi dosuditi kupcu koji ponudi najpovoljniju cijenu. Nekretnine će se dosuditi i kupcima koji su ponudili nižu cijenu (ali ne i nižu od one početne na ovom ročištu za prodaju) prema veličini ponuđene cijene, ako kupci koji su ponudili veću cijenu ne polože kupovninu u roku iz točke VII/7.

10. U rješenju o dosudi nekretnina sud će odrediti da se nakon pravomoćnosti toga rješenja i nakon što kupac položi kupovninu, u zemljišnim knjigama upiše u njegovu korist pravo vlasništva na dosuđenim nekretninama, te brisati prava i terete na nekretninama koje prestaju njihovom prodajom.

11. Nakon pravomoćnosti rješenja o dosudi i nakon što kupac položi kupovninu, sud će donijeti zaključak o predaji nekretnine kupcu čime kupac stupa u posjed iste.

12. Ako kupac radi plaćanja kupovnine treba uzeti kredit, sud će na prijedlog kupca već u rješenju o dosudi odrediti da će se nakon pravomoćnosti rješenja o dosudi te nakon što kupovnina bude položena, u zemljišnim knjigama prilikom upisa vlasništva u korist kupca upisati založno pravo na nekretnini radi osiguranja tražbine po osnovi kredita u korist davatelja kredita u skladu sa sporazumom o osiguranju.
   
	13. U slučaju osiguranja kredita prijenosom vlasništva na nekretnini, sud će u rješenju o dosudi, te nakon što kupovnina bude položena, u zemljišnim knjigama najprije upisati pravo vlasništva kupca, a zatim prijenos vlasništva na davatelja kredita uz zabilježbu da se prijenos obavlja radi osiguranja.

	14. Sve poreze i pristojbe u svezi s prodajom snosi kupac, kao i troškove sastavljanja i ovjere ugovora.

	15. Ponuditelj koji ponudi najvišu cijenu u odnosu na pokretnine dužan je u roku od 15 dana od dana zaprimanja Odluke o prodaji platiti ponuđenu cijenu. Po uplati kupoprodajne cijene kupac pokretnina je dužan o svom trošku najkasnije u roku od 8 dana odvesti kupljene pokretnine, u protivnom protekom tog roka za svaki dan će mu prodavatelj zaračunati ležarinu sukladno uobičajenim cijenama skladištenja predmetne pokretnine.

	16. U utvrđene cijene pokretnina je uključen PDV (porez na dodanu vrijednost). Sve druge poreze, pristojbe, te sve ostale troškove snosi kupac.

	17. Ukoliko kupac ne izvrši uplatu u zadanom roku, pokretnine za koje je dao ponudu će se prodati slijedećem najpovoljnijem ponuditelju.

	18. Prodavatelj zadržava pravo da ne prihvati niti jednu ponudu za kupnju ukoliko bi to bilo sa suprotnosti s interesima stečajnog dužnika.

19. Osobe zainteresirane za kupnju mogu razgledati nekretninu koja je predmet prodaje svakim radnim danom po prethodnom dogovoru sa stečajnim upraviteljem Draganom Bijelić, dipl. oec. iz Šibenika, Put kroz Meterize 25, pozivom na broj mobitela: 098/434-581. Kod stečajnog upravitelja može se dobiti na uvid sva dokumentacija koja se odnosi na nekretninu koja je predmet prodaje.

20. Prijedlog za prihvat najpovoljnije ponude stečajnom sucu će dati stečajni upravitelj.

Obrazloženje

Gore navedena nekretnina čini stečajnu masu stečajnog dužnika te se prodaje u stečajnom postupku uz odgovarajući primjenu pravila o ovrsi na nekretninama, sve sukladno čl. 164. st. 1. Stečajnog zakona ("Narodne novine" br. 44/96-133/12: dalje SZ-a).

O uvjetima i načinu prodaje odlučeno je kao u izreci ovog rješenja pozivom na odredbe čl. 89, 97, 98, 99, 100, 103 i 258. Ovršnog zakona ("Narodne novine" br. 112/12), a u svezi s čl. 164. i 165. SZ-a. 

Kod prodaje u stečajnom postupku ne primjenjuju se odredbe Ovršnog zakona koje se odnose na broj ročišta i visinu cijene.

U Šibeniku, 31. svibnja 2017. godine

STEČAJNI SUDAC

Terezija Goreta


POUKA O PRAVNOM LIJEKU:
Protiv ovog zaključka nije dopuštena žalba (čl. 11. st. 9. Stečajnog zakona).
DN-a:
- Stečajnom upravitelju
- ŽDO, Građansko-upravni odjel Šibenik,
- e-oglasna ploča Trgovačkog suda u Zadru, Stalne službe u Šibeniku
- Porezna uprava Šibenik
- VTS- u oglasu na web stranicama Visokog trgovačkog suda Republike Hrvatske Zagreb (www.sudacka-mreza.hr/stecaj ili na www.vts.hr u rubrici "web stečaj"), web stranici Hrvatske gospodarske komore www.hgk.hr 
- JADRANSKA BANKA d.d.
